**TrES-3b** – egzoplaneta, skriejanti apie žvaigždę GSC 03089-00929, apie kurią apsisuka per 31 valandą. Planeta yra 1,91 karto masyvesnė už Jupiterį.

Planeta TrES-3b pavadinta **Umbäässa**. Šis vardas suteiktas Tarptautinės astronomų sąjungos surengtame konkurse „Suteikime vardą egzopasauliui"
(NameExoWorlds). Šią planetą pavadino Lichtenšteino kunigaikštystės gyventojai.

Pietų Lichtenšteine vartojamu dialektu *Umbäässa* reiškia mažą ir vos įžiūrimą skruzdėlę.

Žvaigždės GSC 03089-00929, aplink kurią sukasi planeta TrES-3b, radialinio greičio kitimo kreivė.

Atradimas
---------

Tai yra trečia egzoplaneta, atrasta egzoplanetų paieškos programos „Trans-Atlantic Exoplanet Survey". Žvaigždė GSC 03089-00929 yra Heraklio žvaigždyne, apytiksliai 10 laipsnių į vakarus nuo Vegos – vienos ryškiausių dangaus žvaigždžių.

Egzoplanetos tranzitas pro GSC 03089-00929 žvaigždę aptiktas dviem 10 cm teleskopais Palomaro observatorijoje ir Lovelio observatorijoje. Tranzitas vėliau nepriklausomai stebėtas HATNet projekto teleskopais bei Molėtų astronomijos observatorijos 165 cm reflektoriumi. Septyni itn tikslūs radialinių greičių matavimai atlikti HIRES spektrografu W. M. Keko observatorijoje, kas patvirtino egzoplanetos, kurios minimali masė yra apytiksliai dvigubai didesnė už Jupiterio, buvimą.

Žvaigždės GSC 03089-00929 šviesio sumažėjimas dėl dviejų Jupiterio masių planetos TrES-3b tranzito. Stebėta su MAO 165 cm teleskopu.

Charakteristika
---------------

Žvaigždė GSC 03089-00929, aplink kurią sukasi egzoplaneta, yra kiek mažesnė ir vėsesnė nei Saulė (5650 K). TrES-3b orbitinis periodas yra 31 valanda. Tai yra viena greičiausiai apie savo žvaigždę apsisukančių planetų.

Nepaisant to, kad planeta yra arti savo žvaigždės, nebuvo jokių orbitos žemėjimo įrodymų, tačiau pastebima apsidinė planetos orbitos precesija.

Išnašos
-------

1. ↑  „TrES-3 b". NASA Exoplanets. Nuoroda tikrinta 2020-11-22.
2. ↑  „Tarptautinės astronomų sąjungos konkursas: Suteikime vardą Egzopasauliui - Lietuva | IAU".. Nuoroda tikrinta 2020-11-21. `{{cite web}}`: Išorinė nuoroda parametre ``|website=`` (pagalba)
3. ↑  „Approved names". *NameExoworlds* (anglų). Suarchyvuotas originalas 2019-12-19. Nuoroda tikrinta 2020-01-02.
4. ↑  „International Astronomical Union | IAU".. Nuoroda tikrinta 2020-01-02. `{{cite web}}`: Išorinė nuoroda parametre ``|website=`` (pagalba)
5. 1 2  O'Donovan, Francis T.; et al. (2007). „TrES-3: A Nearby, Massive, Transiting Hot Jupiter in a 31-Hour Orbit". *Astrophysical Journal Letters*. **663** (1): L37–L40. arXiv:0705.2004. Bibcode:2007ApJ...663L..37O. doi:10.1086/519793. S2CID 17637874.
6. ↑  Mannaday, Vineet Kumar; Thakur, Parijat; Jiang, Ing-Guey; Sahu, D. K.; Joshi, Y. C.; Pandey, A. K.; Joshi, Santosh; Yadav, Ram Kesh; Su, Li-Hsin; Sariya, Devesh P.; Yeh, Li-Chin; Griv, Evgeny; Mkrtichian, David; Shlyapnikov, Aleksey; Moskvin, Vasilii; Ignatov, Vladimir; Vaňko, M.; Püsküllü, Ç. (2020). „Probing Transit Timing Variation and Its Possible Origin with 12 New Transits of TrES-3b". *The Astronomical Journal*. **160** (1): 47. arXiv:2006.00599. Bibcode:2020AJ....160...47M. doi:10.3847/1538-3881/ab9818. S2CID 219176648.`{{cite journal}}`: CS1 priežiūra: unflagged free DOI (link)

Nuorodos
--------

* Massive Transiting Planet With 31-hour Year Found Around Distant Star
* Notes for planet TrES-3
* TrES-3 light curve using differential photometry